stanford-oval/wikipedia huggingface dataset:
GNP Energy
Epäselvyyksien täyteinen historia

GNP Energyn toiminta Suomessa keskittyy vuonna 2009 perustettuun yhtiöön, alkuperäiseltä nimeltään Market Energia Sähkönmyynti Oy. Sen omistajia olivat norjalaiset Glenn Nøstdahl ja tämän lanko Raymond Henriksen, jotka olivat myös norjalaisen, epäselvyyksien takia lakkautetuksi joutuneen sähkönmyyjäyhtiö Vitelin takana. Glenn Nøstdahl on myös GNP Energyn perustaja ja pääomistaja ja istui sen hallituksessa viimeksi 2021–2022, ja Henriksen on 2020-luvullakin ollut yrityksineen mukana GNP Energyn sopimustensiirtojärjestelyissä Norjassa.
Epäselvyyksien täyteinen historia > Market Energia

Vuonna 2011 Suomen kuluttaja-asiamies haastoi Market Energian oikeuteen sähkön puhelinmarkkinoinnista. Yrityksestä oli tehty satoja valituksia Kuluttajavirastoon.  Yritykselle maksettujen ennakkomaksujen takaisinmaksussa sopimuksen irtisanomistilanteissa oli toistuvia viivästyksiä.
Markkinaoikeus katsoi yhtiön toimineen sopimattomasti muun muassa puhelinmarkkinoinnissaan, sopimuskäytännöissään ja ennakkolaskun suuruutta määrittäessään, mutta ei pitänyt ennakkolaskutusta sinänsä kuluttajansuojalain vastaisena. Tuolloin sille asetettiin 75 000 euron uhkasakko koskemaan määrättyjä kieltoja kokonaisuutena.
Epäselvyyksien täyteinen historia > Finkraft

Market Energia muutti nimensä Finkraft Oy:ksi. Syyskuussa 2016 kuluttaja-asiamies vei Finkraftin markkinaoikeuteen sähkönmyyntisopimusten hinnankorotuksista. Lisäksi Kilpailu- ja kuluttajavirasto raportoi vuoden 2016 vuosikertomuksessaan yhtiön systemaattisesta useiden satojen kuluttajien tuplalaskuttamisista. Finkraftin mukaan syyksi kerrottiin atk-järjestelmän käsittelyvirhe, joskin tämän virheen korjaamiseen kului lopulta yhteensä lähes kaksi vuotta.
Epäselvyyksien täyteinen historia > GNP Energy Finland

Finkraft muutti sitten nimensä GNP Energy Finland Oy:ksi. Vuonna 2018 Kilpailu- ja kuluttajavirasto totesi ratkaisussaan yhtiön markkinoineen puhelimessa 80–90-vuotiaille vanhuksille sähkösopimuksia kertomatta kaikkia lain vaatimia tietoja sekä käyttäen arviolaskutuksessaan aivan liian suuria kulutusarvioita. Ratkaisun esimerkkitapauksessa oli arvioitu kuluttajan käyttämä kesäajan kuukausittainen energiamäärä yli 100 kWh:ksi, kun päättyneen kuukauden kulutus oli ollut runsaat 60 kWh. Kesäaikana sähkönkulutus on yleisesti ottaen vähäisempää. Tämän lisäksi puhelinmyynnissä sopimusvahvistuksia oli lähetetty niin myöhään, että lain mukainen 14 vuorokauden määräaika sopimuksen peruuttamiseen oli vahvistuksen saapuessa jo täyttynyt.
Elokuussa 2023 kuluttaja-asiamies kielsi yhtiötä 80 000 euron sakon uhalla muuttamasta yksipuolisella ilmoituksella kuluttajien sähkösopimustyyppejä. Kielto koskee kiinteähintaisten toistaiseksi voimassa olevien sopimusten muuttamista suoraan pörssisähköä seuraaviksi sopimuksiksi. Nämä asiakkuudet GNP Energy oli vuonna 2022 ostanut itselleen myöhemmin samana vuonna konkurssiin asetetulta Lumo Energialta, joka tahollaan syyllistyi laittomiin sopimusten irtisanomisiin jäljelle jääneiden asiakkaidensa osalta.
Epäselvyyksien täyteinen historia > Hehku Energia

GNP Energy Finland Oy muutti kesällä 2023 nimensä Hehku Energia Oy:ksi. Tämän myötä yritys kertoo ”palaavansa suomalaisille juurilleen”, vaikka myös alkuperäinen yhtiö Market Energia oli norjalaisten omistama ja myös Hehku Energia kuuluu yhä samaan norjalaiskonserniin.
Epäselvyyksien täyteinen historia > Tinde Energi

Samaan aikaan Norjassa GNP Energy hankkiutui eroon kannattamattomista asiakkaistaan ostamalla vuonna 2022 Tinde Energi -nimisen yrityksen ja siirtämällä näitä asiakassopimuksia sille. Sen jälkeen Tinde Energi irtisanoi asiakkaat lainvastaisesti. Norjan kuluttajaviranomainen on tehnyt molemmista yrityksistä rikosilmoituksen.
Alphestes

| Alphestes |
| --- | --- |
 Levämeriahven (Alphestes afer)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Ahvenkalat Perciformes
Heimo::  Meriahvenet Serranidae
Alaheimo::  Meriahvenet Epinephelinae
Tribus::  Epinephelini
Suku::  Alphestes  Bloch & Schneider, 1801
Katso myös
   Alphestes Wikispeciesissä   Alphestes Commonsissa 
Infobox OKNimi-testi OK: 
Alphestes on meriahventen (Serranidae) heimoon kuuluva Atlantin valtamereltä ja Tyyneltämereltä tavattava kalasuku, johon luetaan seuraavat kolme lajia:
Alphestes afer (Bloch, 1793) – levämeriahven
Alphestes immaculatus Breder, 1936
Alphestes multiguttatus (Günther, 1867)
Bondi Beach

| Bondi Beach |
| --- | --- |

 Bondi Beach
 Koordinaatit: 33°53′28″S, 151°16′40″E 
Sijainti:  Sydney, Uusi Etelä-Wales, Australia
Väkiluku (2006):  10 373
Postinumero:  2026
Infobox OKVirheellinen NIMI-arvo: 
Bondi Beach ("BOND-eye", tai /'bɒndaɪ/) on uimaranta ja sitä ympäröivä lähiö Sydneyssä, Australiassa. Bondi Beach sijaitsee seitsemän kilometrin päässä Sydneyn keskustasta, Waverleyn piirikunnassa. Bondi Beachia ympäröivät lähiöt ovat nimeltään Bondi, Pohjois-Bondi ja Bondi Junction.
Historia

Vuonna 1809 tienrakentaja William Roberts sai tilkun maata alueelta. Vuonna 1851 Edward Smith Hall ja Francis O'Brien ostivat 200 eekkeriä Bondin alueesta, mukaan lukien suurimman osan rannan julkisivusta, jota kutsuttiin nimellä "The Bondi Estate". Vuosien 1855 ja 1877 välillä O'Brien osti Hallin osuuden maasta, uudelleen nimesi alueen "O'Brien Estateksi" ja teki rannasta ja sitä ympäröivästä maasta julkisen piknik- ja ajanvietekohteen. Kun rannasta tuli suosittu, O'Brien uhkasi lopettaa julkisen pääsyn rannalle. 9. kesäkuuta 1882 Bondi Beachista tuli julkinen ranta.
6. helmikuuta 1938, viisi ihmistä hukkui ja yli 250 ihmistä pelastettiin kun sarja suuria aaltoja osui rannalle ja veti ihmisiä avomerelle. Myöhemmin päivää alettiin kutsua nimellä "Black Sunday" (suom. "Musta sunnuntai").
Bondi Beach oli työväenluokkalähiö suurimman osan 1900-luvusta. Toisen maailmansodan jälkeen Bondi Beachista ja idänpuoleisista lähiöistä tuli Puolasta, Venäjältä, Unkarista, Tšekkoslovakiasta ja Saksasta saapuneiden juutalaisten asuttamia. 2000-luvullakin juutalaisten maahanmuutto jatkui Etelä-Afrikasta, Venäjältä ja Israelista.
Vuosien 1935 ja 1961 välisenä aikana uima-asujen säädyllisyyttä koskeva "taistelu" oli voimissaan ja johti julkiseen yhteenottoon kun kaksiosaisista "bikineistä" tuli suosittuja Toisen maailmansodan jälkeen. 1950-luvun aikana vaadittiin, että uimarit ovat "pukeutuneet asiallisiin ja kelvollisiin uima-asuihin". 1980-luvulla yläosattomana uinnista ja auringonotosta oli tullut suosittua erityisesti Bondin eteläisessä päädyssä.
Ranta

Bondi Beach on noin kilometrin pituinen, ja siellä käy suuri määrä vierailijoita vuoden aikana. Rantavahdit ovat antaneet erilaisia riskiluokituksia Bondi Beachille vuonna 2004, mutta ranta on silti pysynyt yhtenä maailman parhaista. Rannan pohjoinen pääty on arvioitu vaarallisuusasteikolla 4:ksi (asteikolla 1–10, joista 10 on vaarallisin) ja eteläinen pääty 7:ksi kuuluisan pohjavirtauksen nimeltä "Backpackers' Express" takia. Rannan eteläpääty on suosittu surffaavien lomailijoiden keskuudessa. Keltaiset ja punaiset liput takaavat turvalliset uintialueet ja lomailijoita kehotetaankin uimaan kyseisten lippujen välissä.
Kesäkuukausien aikana rannan lähistöllä on haiverkko, joka ylettyy Bondin ohella muidenkin etelärannikon uimarannoille. Rannan lähistöllä on myös silloin tällöin nähty muutamia valaita ja delfiineitä. Myös sinipingviinipesueet uivat rannan lähistöllä.
Vuonna 2007 Guinnessin ennätysten kirjan suurin uima-asukuvaus sijoittui Bondi Beachille; kuvaukseen otti osaa 1 010 bikiniasuista naista.
Bondi Beach lisättiin Australian kansanperintölistaan vuonna 2008.
Urheilu ja ajanviete

Bondi Beach on jokavuotisen elokuussa pidettävän City to Surf -huvijuoksun päätepiste. Kilpailu kerää yli 63 000 kilpailijaa, jotka suorittavat 14 kilometrin juoksun Sydneyn keskustasta Bondi Beachille. Muita vuosittaisia tapahtumia ovat muun muassa Flickerfest, Australian kansainvälinen filmifestivaali tammikuussa; World Environment Day kesäkuussa; sekä Sculpture By The Sea marraskuussa. Monien aktiviteettien lisäksi Bondi Beachin tori on auki joka sunnuntai. Monet irlantilais- ja brittituristit viettävät joulupäivän rannalla. Meritie yhdistää Bondin pohjoiseen Sydney Headsiin ja muihin rantoihin etelässä aina Coogeelle saakka.
Bondi Beach isännöi rantapallokilpailua vuoden 2000 kesäolympialaisissa. Väliaikainen 10 000 hengen stadion, pienempi stadion, kaksi lämmittelykenttää ja kolme harjoittelukenttää pystytettiin turnausta varten.
Urheilu ja ajanviete > Hengenpelastajakerhot

Bondi Surf Bathers' Life Saving Club  on yksi maailman ensimmäisistä surf-hengenpelastajakerhoista. Bondi Surf Bathers' Life Saving Club ja North Bondi Surf Lifesaving Club perustettiin vuonna 1907. Bondin jäsenet keksivät useita laitteita hengenpelastamiseen. Surf-hengenpelastajat molemmista kerhoista osallistuivat suurimpaan pelastukseen 'Black Sundayna'. Bondin hallussa on eniten Australian Surf Lifesavinf Championship kultamitaleja R&R:ssa (pelastus & elvytys) ja Pohjois-Bondilla eniten kultamitaleja March Pastissa.lähde? Bondilla partioi myös Waverley Councilin palkkaamat ammattilaisrantavahdit.
Urheilu ja ajanviete > Bondi Icebergs

Bondi Icebergs -uimakerho perustettiin vuonna 1929 ja sen tarkoitus on pitää talviaikoina Bondin hengenpelastajien kuntoa yllä. Icebergs sai lailliset oikeutensa vuonna 1960 ja sen jäsenet muuttivat peltimajasta mukaviin tiloihin joihin sisältyy muun muassa baari ja pokerikone. 1970-luvulla kerho sai tilansa myös toiseen kerrokseen. Vuonna 1994 kerhoon alettiin ottaa myös naisjäseniä ja vuonna 2002 se avasi uudet tilansa.
Kaupalliset tilat

Bondi Beahilla on kaupalliset tilat Campbell Paradellan ja läheisillä sivukujilla. Bondi Beachilla on useita suosittuja kahviloita, ravintoloita ja hotelleja, joista on vaikuttavat näköalat rannalle. Useita baareja ja ravintoloita sisältävä Hotel Bondi on kuuluisa maamerkki rantaa vastapäätä. Läheinen Swiss Grand Hotel Bondi Beach on myös merkittävä maamerkki rantaa vastapäätä.
Bondi Pavilion on yhteiskunnan kulttuurikeskus, joka sijaitsee Bondi Beachin vieressä. Bondi Pavilionissa on muun muassa teatteri, galleria, oleskelu- ja juhlatilat sekä studio. Bondi Pavilion on monien suurien festivaaliesitysten keskus.
Kulttuuri ja tilaisuudet

Lukuisat festivaalit ja tapahtumat, kuten vuosittainen Miss Bondi -kauneuskilpailu ovat tehneet Bondi Beachista suositun matkailukohteen. Uimaranta on jo pitkään saanut runoilijoiden, kuten Joanne Burns, Les Murrayn ja Brook Emeryn huomion. Bowl-A-Rama-niminen skeittikilpailu pidetään Bondilla joka helmikuu.
Kulttuuri ja tilaisuudet > Populaarikulttuuri

Bondi Beachia on käytetty muutamissa australialaisissa ja kansainvälisissä elokuvissa, useissa tv-sarjoissa sekä musiikkivideoissa ja videopeleissä.
Vuoden 1959 versio elokuvasta  Summer of the Seventeenth Doll jossa hahmot joivat olutta Bondi Iceberg's Clubilla.
Bondi Rescue on tositapahtumiin osittain perustuva televisiosarja, joka kuvataan Bondi Beachilla. Suomessa sarjaa on esittänyt Jim ja MTV3 Fakta.
Bondi Vet on tositapahtumiin perustuva televisiosarja, joka kuvataan Bondi Beachilla ja sitä ympäröivillä lähiöillä.
Breakers oli draamasarja, jota kuvattiin Bondin lähistöllä.
The Block on australialainen remontointisarja, jonka ensimmäinen kausi kuvattiin Bondi Beachilla.
Amerikkalainen hip hop duo People Under the Stairs kuvasi osan kappaleestaan "Fun DMC" Bondi Beachilla.
Tony Hawk's Underground 2' Level Australia on videopeli, joka perustuu Bondi Beachiin.
Les Norton on kuuluisa australialainen fiktiivinen hahmo, joka "asuu" Bondilla.
Aiheesta muualla

Wikimedia Commonsissa on kuvia tai muita tiedostoja aiheesta .
'Bondi Bay' 1900-luvulla.
Alligaattorit

| Alligaattorit |
| --- | --- |
 Mississippinalligaattori (Alligator mississipiensis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia/Sauropsida
Lahko::  Krokotiilieläimet Crocodylia
Yläheimo::  Alligatoroidea
Heimo::  Alligaattorit Alligatoridae  (Gray, 1844)
Alaheimot
 Varsinaiset alligaattorit (Alligatorinae)  Kaimaanit (Caimaninae) 
Katso myös
   Alligaattorit Wikispeciesissä   Alligaattorit Commonsissa 
Infobox OKNimi-testi OK: 
Alligaattorit (Alligatoridae) on heimo krokotiilieläinten lahkossa. Ne ovat krokotiilien ja gaviaalien lähisukulaisia ja muistuttavat ulkoisesti suuresti krokotiileja. Heimo jaetaan kahteen alaheimoon ja neljään sukuun, joihin kuuluu kahdeksan lajia.
Ruumiinrakenne

Alligaattorit ovat keskimäärin pienempiä kuin muut krokotiilieläimet ja niitä pidetään myös alkeellisempina. Näkyvin ero krokotiileihin on se, että alligaattorien hampaat ovat suun sisällä, kun taas krokotiilien hampaat ovat suun ulkopuolella. Se johtuu yläleuan hammaskuopasta, johon neljäs hammas uppoaa niin, että leukojen sulkeutuessa se jää näkyvistä. Alligaattorien alaleuan neljäs hammas on kaikkein vahvin, eikä kallon nivelluu reunusta alempaa ohimoaukkoa. Alligaattorin leuat ovat äärimmäisen vahvat.
Alligaattorien kuono on leveä ja lyhyt. Kuonon kärki on pyöreähkö ja litteä luuseinämä erottaa sieraimet toisistaan. Sierainten tiehyet johtavat suun takaosaan, nielun yläpuolelle.
Alligaattorien raajat ovat heikommat kuin krokotiileilla ja osalla lajeista varpaita yhdistää räpyläpoimu. Vedessä ne ovat elementissään. Alligaattorit ovat nopeita uimareita ja viettävät pitkiä aikoja vedessä. Heimo oli olemassa ilmeisesti jo dinosaurusten valtakauden lopulla. Liitukaudella eläneen jopa 15-metrisen jättiläiskrokotiili Deinosuchuksen kallo muistuttaa hyvin paljon nykyisten alligaattorien kalloa ja se useimmiten luetaan samaan alaheimoon.
Levinneisyys ja elinympäristö

Alligaattoreita elää laajalla alueella Etelä- ja Keski-Amerikassa sekä pieni määrä Kaakkois-Kiinassa.
Kaimaanit (Caiman) on suku alligaattoreiden heimossa. Varsinaisten alligaattoreiden sukuun (Alligator) kuuluu kaksi nykyään elävää lajia. Ne elävät kaikista krokotiilieläimistä pohjoisimpina. Näistä suurempi on mississippinalligaattori, joka nimensä mukaisesti elää Mississippin alueella. Toinen suvun lajeista on kiinanalligaattori, joka on heimon lajeista ainoana vaarassa hävitä luonnosta. 
Alligaattorit elävät vain suolattomassa vedessä, kuten hitaasti virtaavissa joissa, jokien mangrovekasvustoissa, kanavissa ja joskus myös virtapaikoissa. Mieluiten ne elävät kuitenkin lähes seisovassa vedessä.
Elintavat

Alligaattorien elintavat eivät olennaisesti eroa muista lahkon lajeista. Tärkeintä ravintoa ovat kalat, mutta ruokavalio vaihtelee lajeittain. Ihmiselle vaarallisia ovat lähinnä vain suokaimaani ja mississippinalligaattori. Nekin hyökkäävät vain harvoin ja yleensä ne pakenevat, kun niitä lähestytään. Naaraat rakentavat maa-aineksesta pesän, jota ne vartioivat pesärosvoilta kuten pesukarhuilta ja teguilta. Poikasten kuoriuduttua emo usein auttaa ne veteen ja saattaa vartioida niitä useita kuukausia pedoilta. Aikuisilla alligaattoreilla on vain harvoja luonnollisia vihollisia, joita ovat lähinnä isot kissapedot ja suuret anakondat.
Ihminen on alligaattorien suurin uhka. Alligaattoreita tapetaan nahan ja lihan takia kaikkialla niiden levinneisyysalueella. Useimmat lajit eivät kuitenkaan ole vaarassa ja niiden kannat ovat elinvoimaiset.
Almirante Cervera -luokka

| Almirante Cervera -luokka |
| --- | --- |


Tekniset tiedot
Uppouma:  7 595 t (standardi) 9 385 t (kuormattu)
Pituus:  176 m
Leveys:  16 m
Syväys:  5,03 m
Koneteho:  80 000 shp
Nopeus:  33 solmua
Miehistöä:  564
Aseistus
Meritorjunta:  8 × Vickers-Carraca BL 6"/50 -tykkiä 12 × 21" torpedoputkea
Ilmatorjunta:  4 × 4" ilmatorjuntatykkiä 3 × Hotckiss 47 mm -ilmatorjuntatykkiä konekiväärit
Almirante Cervera -luokka oli Espanjan laivaston kolmen 1920-luvun lopulla valmistetun aluksen muodostama kevyt risteilijäluokka.
Suunnittelu

Telakan suhteet brittiläiseen telakkateollisuuteen näkyvät luokan alusten suunnittelussa ja alukset muistuttavatkin Britannian kuninkaallisen laivaston Emerald-luokan risteilijöitä. Luokan suunnitteli Sir Phillip Watts ja alusten mitoitus vastasi esikuvansa prototyypin mitoitusta, mutta poikkesi sekä sisätiloiltaan että kansirakenneratkaisuiltaan esikuvastaan. Suojaratkaisut olivat samankaltaisia, mutta propulsiojärjestelmä oli mitoitettu samoin sijoitusten poiketessa. Aluksen kaikki kattilat oli sijoitettu samaan tilaan, mikä mahdollisti savuhormien määrän pudottamisen kahteen ja mahdollisti helpomman kansirakenteiden suunnittelun.
Alusten pääaseina oli Vickers-Carracan kuuden tuuman 50 pituuskaliiperin BL-tykit, jotka oli asennettu kolmeen kaksiputkiseen ja kahteen yksiputkiseen kilvin varustettuihin tuliasemiin. Tykkien suurin korotuskulma oli 35 astetta. Yksiputkiset asennukset olivat etummaisena ja takimmaisena tuliasemana (A ja Y). Lisäksi aluksille asennettiin neljä yksiputkista neljän tuuman ilmatorjuntatykkiä, joista kaksi oli asennettu takimmaisen savuhormin kummallekin puolelle ja kaksi muuta maston sivuille. Ilmatorjunta-aseistuksen täydensivät kaksi Hotchkissin 47 millimetrin tykkiä ja konekiväärit. Aseistukseen kuului vielä neljä kolmenputkensarjaa 21 tuuman torpedoputkia, jotka oli asennettu yläkannelle. Aluksilla ei ollut lentokoneiden käyttömahdollisuuksia.
Alukset

Espanjan hallitus vahvisti alusten hankinnan 17. helmikuuta 1915 annetulla laivastolailla, mutta alusten hankinta viivästyi ensimmäisen maailmansodan jatkuessa.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Príncipe Alfonso | Sociedad Española de Construcción Naval, Ferrol | 1. helmikuuta 1917 | 27. heinäkuuta 1922 | 30. elokuuta 1925 | poistettu alusluettelosta 2. helmikuuta 1970 |
| Almirante Cervera | Sociedad Española de Construcción Naval, Ferrol | 25. marraskuuta 1922 | 16. lokakuuta 1925 | toukokuu 1927 | poistettu alusluettelosta 1966 |
| Miguel de Cervantes | Sociedad Española de Construcción Naval, Ferrol | 27. elokuuta 1926 | 17. toukokuuta 1929 | 10. helmikuuta 1930 | poistettu alusluettelosta 1964 |
Humanismi

Iloinen ihminen
Humanismi (elämänasenne)
Kansainvälinen humanistinen ja eettinen liitto (IHEU)
American Humanist Association
British Humanist Association
Humanistimanifesti
Sekulaari humanismi
Council for Secular Humanism
Sekulaarihumanistinen julistus
Keskinäisen riippuvuuden julistus
Amsterdamin julistus
Uskonnollinen humanismi
Kristillinen humanismi
Unitaariuniversalismi
Muuta
Antihumanismi
Eettinen kulttuuri
Marxilainen humanismi
Posthumanismi
Renessanssihumanismi
Transhumanismi
Osa artikkelisarjaa
Humanismi on länsimaissa renessanssin myötä noussut kulttuurivirtaus sekä aatteellisena käsitteenä ihmisyyteen perustuva elämänkatsomus. Humanismiksi alettiin 1800-luvun lopulla kutsua keskiajan ja uuden ajan taitteessa syntynyttä, antiikin sivistysihanteeseen perustuvaa, inhimillisyyttä korostavaa suuntausta. Antiikkiin pohjautuvaa humanismia on kutsuttu klassiseksi humanismiksi. Humanisti tarkoittaa humanismin kannattajaa tai humanististen tieteiden tutkijaa tai opiskelijaa. Humanisti-sana on humanismi-sanaa vanhempi. Latinan humanista tarkoitti 1400-luvun lopulla antiikin kirjallisuuden opettajaa. Uskonnotonta humanismia kutsutaan sekulaarihumanismiksi.
Historiaa

Italian kielen sanalla umanista alettiin 1400-luvun lopulla viitata oppineeseen, joka opetti kielioppia, retoriikkaa, runoutta tai etiikkaa. Näihin oppiaineisiin viitattiin latinankielisellä käsitteellä studia humanitatis. Tämän käsitteen alkuperä juontuu todennäköisesti 1300-luvulle, ja sillä ilmaistiin eroa ”inhimillisen” tutkimisen sekä jumaluusopin, luonnontutkimuksen ja ammatillisten oppiaineiden välillä. 1400-luvulta 1500-luvulle humanistit olivat erityisen kiinnostuneita antiikin Kreikan ja Rooman klassisen kirjallisuuden tutkimuksesta. Antiikin teoksista he löysivät ihmisihanteen, jonka he halusivat elvyttää. Tämä ihmisihanne oli ennen kaikkea yksilöllinen, eräänlainen kaikkitietävä ja kaikenosaava yleisnero, jota kutsuttiin nimellä Uomo universale. Italialaiset humanistit alkoivat korostaa ihmisen saavutuksia ja mahdollisuuksia, eivätkä enää nähneet ihmiselämää ensisijaisesti valmistautumisena tuonpuoleiseen elämään.
Sana humanismi esiintyy ensimmäistä kertaa saksan kielessä. Sanalla 'humanismus' viitattiin 1800-luvun alun Saksassa perinteiseen klassiseen koulutukseen, joka rakentui humanististen alojen ympärille. Myöhemmin Jacob Burckhardt viittasi humanismin käsitteellä 1400-luvun Italian ajatteluun vaikutusvaltaisessa kirjassaan Italian renessanssin sivistys (1860). Burckhardt ei puhunut humanismista ainoastaan oppiaineina vaan myös laajempana kulttuurivirtauksena.
Sekulaari humanismi

Sekulaari humanismi on nimitys uskonnottomalle humanismille. Kansainvälisen sekulaarin humanistisen ja eettisen liiton IHEU:n määritelmän mukaan ”humanismi on kansanvaltainen eettinen elämänkäsitys, joka väittää, että ihmisillä on oikeus ja velvollisuus antaa merkitys ja muoto omalle elämälleen. Se pyrkii nykyistä inhimillisempään yhteiskuntaan inhimillisten ja muiden luonnollisten arvojen sekä inhimillisten kykyjen, kuten järjen ja vapaan tutkimuksen avulla. Se ei ole teistinen, eikä se hyväksy yliluonnollista todellisuuskäsitystä”.
Aiheesta muualla

Kuvia tai muita tiedostoja aiheesta Humanismi Wikimedia Commonsissa
Sitaatteja aiheesta Humanismi Wikisitaateissa
Humanism. Internet Encyclopedia of Philosophy. (englanniksi)
Georg Henrik von Wright: Humanismi - taisteleva elämänasenne. (Arkistoitu – Internet Archive) Julkaistu Kanava-lehdessä 1976. Verkkoversio.
Alphabet of Thorn

| Alphabet of Thorn |
| --- | --- |

Kirjailija:  Patricia A. McKillip
Kansitaiteilija:  Kinuko Y. Craft
Kieli:  englanti
Genre:  fantasia
Kustantaja:  Ace Books
Julkaistu:  2004
Ulkoasu:  sidottu
Sivumäärä:  314
ISBN:  0-441-01130-6

Edeltävä:  Serren metsissä
Seuraava:  Od Magic
Löydä lisää kirjojaKirjallisuuden teemasivulta
Alphabet of Thorn on Patricia A. McKillipin vuonna 2004 ilmestynyt fantasiaromaani. Teos oli Mythopoeic-palkinnon ehdokkaana vuonna 2005.
Aiheesta muualla

Grey Walker: Alphabet of Thorn (Arkistoitu – Internet Archive). Green Man Review. (englanniksi)
Almirante Pereira da Silva -luokka

| Almirante Pereira da Silva -luokka |
| --- | --- |


Tekniset tiedot
Uppouma:  1 945 t
Pituus:  95,6 m
Leveys:  11,7 m
Syväys:  5,5 m
Koneteho:  2 × Foster-Wheeler-kattilaa 1 × De Laval -kaasuturbiini, 15 MW
Nopeus:  27 solmua
Miehistöä:  166
Aseistus
Meritorjunta:  1 × Mk33 76 mm -tykki 6 × 533 mm torpedoputkea 2 × Hedgehog-sukellusveneentorjuntaheitintä 2 × syvyyspomminheitintä
Ilmatorjunta:  1 × Phalanx CIWS 1 × Mk21 ohjusten laukaisualusta (8 × RIM-7 Sea Sparrow -ilmatorjuntaohjusta)
Almirante Pereira da Silva -luokka oli Portugalin laivaston kolmen aluksen muodostama fregattiluokka, jonka alukset pohjautuvat Yhdysvaltain laivaston Dealey-luokan aluksiin.
Suunnittelu

Dealey-luokasta poiketen alukset varustettiin toimimaan trooppisissa olosuhteissa. Niiden aseistuksena oli kaksi Boforsin 375 millimetrin neliputkista sukellusveneentorjuntaheitintä, jotka oli asennettu B-tykin sijaan. Lisäksi aluksilla oli kuusi 324 millimetrin Mk32 sukellusveneentorjuntatorpedoputkea.
Alusten elektroniikkaan sisältyivät muun muassa MLA-1B valvontatutka, tyypin 978 taktinen taistelunjohtotutka, SPG-34 tulenjohtotutka sekä RM-316P merenkulkututka. Kaikuluotainjärjestelmät vaihtelivat hieman toisistaan da Silvaan asennettiin SQS-30, Coutinhoon SQS-31 ja sarjan kolmanteen Correaan SQS-32 etsintäkaikuluotain. Lisäksi aluksilla oli SQA-10A VDS ja DUBA-3A hyökkäyskaikuluotaimet.